==== Straffesag mod Sea Shepherd-tilhængere ====
[[Fil:Føroya Rættur.JPG|thumbnail|Færøernes Ret]]
Mandag den 1. september 2014 blev seks personer som var tilhængere af Sea Shepherd afhørt i retten i Tórshavn. Disse personer kommer fra landene [[Italien]], [[Spanien]], [[Frankrig]], [[Mexico]] og [[Sydafrika]], og nægtede sig alle skyldige i at have forsøgt at forhindre et grindedrab, der er lovligt efter færøsk lovgivning. De bekræftede, at de havde været på stranden i Sandur, og at de havde vadet ud i havet, da grindehvalerne nærmede sig. Men da de blev spurgt, om de ikke vidste, at de forbrød sig mod færøsk lovgivning, så svarede de, at de var taget til Færøerne for at redde hvaler.<ref>[http://kvf.fo/netvarp/uv/2014/09/02/dalet-export-924351 kvf.fo - Eittans svar: í Føroyum fyri at bjarga hvalinum (Kun et svar: Er på Færøerne for at redde hvalen]</ref> Den færøske advokat Jógvan Páll Lassen var forsvarer for de seks personer. Hans forsvar gik ifølge in.fo blandt andet ud på at anfægte, at de seks tiltalte personer havde forårsaget så meget larm på stranden, at dette kunne skræmme hvalerne væk. Dette forhold skal ses i sammenhæng med, at der på samme tid befandt sig tre helikoptere med politibetjente, som fløj over havet, mens de tog billeder og optog film af begivenheden, og en af dem landede også inde på land ca. 200 meter fra grindehvalerne. Desuden var der mange lokale færinger til stede, som havde larmet ifølge forsvareren og de afhørte personer.
Samfund Historie Miljø_og_samfund Organisationer